Na osnovu člana 90.Zakona o javnim nabavkama Bosne i Hercegovine („Službeni glasnik BiH“, broj:39/14), Ministar za urbanizam, prostorno uređenje i zaštitu okoline Bosansko-podrinjskog kantona Goražde, *d o n o s i:*

**PRAVILNIK O POSTUPKU DIREKTNOG SPORAZUMA**

**Član 1.**

**(Predmet Pravilnika)**

Ovim Pravilnikom se definira postupak javne nabavke roba, usluga i radova putem direktnog sporazuma iz člana 90.Zakona o javnim nabavkama BiH (u daljem tekstu:Zakon), u kojem Ministarstvo za urbanizam, prostorno uređenje i zaštitu okoline Bosansko-podrinjskog kantona Goražde ( u daljem tekstu: ugovorni organ) prikuplja prijedloge cijena ili ponuda od pojedinačnih dobavljača, davaoca usluga izvođača radova (u daljem tekstu:ponuđač) pregovara i prihvata cijenu kao uslov za konačan sporazum.

**Član 2.**

**(Uslovi za primjenu direktnog sporazuma)**

Postupak direktnog sporazuma može se provesti kada je procijenjena vrijednost istovrsnih roba, usluga ili radova na godišnjem nivou jednaka ili manja od 6.000,00KM (slovima:šesthiljadakonvertibilnihmaraka).

Ugovorni organ može tokom jedne godine za isti predmet nabavke potrošiti do 6.000,00KM putem ovog postupka.

Ugovorni organ može započeti postupak direktnog sporazuma ako je takva nabavka predviđena planom nabavki ili kada ugovorni organ donese posebnu odluku o pokretanju direktnog sporazuma u skladu sa članom 17. stav 1. Zakona.

**Član 3.**

**(Principi dodjele direktnog sporazuma)**

Postupak direktnog sporazuma se provodi na način da se osigura poštivanje principa iz člana 3. Zakona.

**Član 4.**

**(Početak postupka)**

Procjenjivanje vrijednosti javne nabavke koja se dodjeljuje direktnim sporazumom vrši se u skladu sa članom 15. Zakona.

Procijenjena vrijednost mora biti važeća u trenutku kada ugovorni organ zatraži prijedlog cijene ili ponudu od jednog ili više privrednih subjekata.

Postupak direktnog sporazuma započinje donošenjem odluke ili rješenja u pisanom obliku koje sadrži sve elemente iz člana 18.stav 1. Zakona.

**Član 5.**

**(Izvršenje postupka)**

Ugovorni organ ispituje tržište te traži pisani prijedlog cijene ili ponudu od jednog ili više privrednih subjekata koji obavljaju djelatnost koja je predmet javne nabavke.

Nakon što primi prijedlog cijene ili ponudu od jednog ili više ponuđača, a prije zaključivanja direktnog sporazuma, ugovorni organ:

a) pregovara sa ponuđačem/ponuđačima o cijeni i/ili

b) prihvata prijedlog cijene ili ponudu jednog ponuđača i/ili

c) provodi drugu vrstu postupka definiranu Zakonom.

**Član 6.**

**(Izbor ponuđača)**

Kod izbora ponude na osnovu koje će biti dodijeljen ugovor, ugovorni organ treba uzeti u obzir faktore kao što su cijena, količina, kvalitet, tehnički opis estetske i funkcionalne zahtjeve, karakteristike koje se odnose na okolinu, vrijeme i period isporuke i slično.

Ugovorni organ bira ponuđača na način koji garantira najbolju razmjenu vrijednosti za novac.

Kada vodi pregovore koji se odnose na prijedlog cijene ili ponudu, ugovorni organ djeluje u skladu sa dobrom komercijalnom praksom.

Kada traži prijedlog cijene ili ponudu, ugovorni organ daje ponuđačima određeni rok da pripreme prijedlog cijene ili ponudu,uzimajući u obzir kompleksnost nabave.

**Član 7.**

**(Zaključivanje direktnog sporazuma)**

Direktni sporazum se smatra zaključenim:

a)Kod nabavki čija vrijednost iznosi do 1.000,00KM( slovima:hiljadukonvertibilnihmaraka), prilaganjem računa ili druge odgovarajuće dokumentacije;

b)Kod nabavki čija je vrijednost viša od 1.000,00KM, ugovorni organ je dužan zaključiti ugovor.

**Član 8.**

**(Stupanje na snagu Pravilnika)**

Ovaj Pravilnik stupa na snagu danom donošenja, a isti će se objaviti na oglasnoj ploči Kantona i web-stranici Ministarstva.

**Ministarstvo za urbanizam, prostorno uređenje M I N I S T A R**

 **i zaštitu okoline BPK-a Goražde**

 *Bojan Krunić*

Broj:09-11-487/20

Goražde,29.10.2020.godine